钦定古今图书集成/明伦汇编/氏族典/第143卷 > 元瑱
## 钦定古今图书集成/明伦汇编/氏族典/第143卷 > 元瑱

按《魏书北海王传》：“颢弟瑱，字宝意，起家为通直郎，转
中书郎，历武卫将军、光禄少卿、黄门郎，出除平北将
军、相州刺史，为大宗正卿，封平乐县开国公，食邑八
百户。庄帝初，拜侍中、车骑将军，封东海王，食邑千户。
俄迁中书监、左光禄大夫，兼尚书右仆射，又拜车骑
大将军，加侍中。瑱无他才干，以亲属早居重任。兄颢”
入洛，成败未分，便以意气自得，为时人所笑。颢败，潜
窜，为人执送，斩于都市。出帝初，赠侍中、都督雍华岐
三州诸军事、骠骑大将军、太尉公、尚书令、雍州刺史。
子衍袭爵。武定中，通直散骑侍郎。齐受禅，爵例降。